Legal Document

Category: 3

Text:
33. ΠΡΟΕΔΡΙΚΟΝ ΔΙΑΤΑΜΑ υπ’ αριθ. 291 της 25/27 Απρ.1978 (ΦΕΚ Α΄ 63) Περί απαγορεύσεως διενεργείας αλιείας εντός της λίμνης Ορεστιάδος δια δικτύων ωρισμένων διαστάσεων. Άρθρον μόνον.-1.Απαγορεύεται η διενέργεια αλιείας, εντός της λίμνης Ορεστιάδος, δια δικτύων εχόντων οπάς μικροτέρας των τεσσαράκοντα χιλιοστομέτρων κατά πλευράν, κατά το από 15ης Ιουνίου μέχρι 15ης Οκτωβρίου εκάστου έτους χρονικον διάστημα. 2.Εις τους παραβάτας του παρόντος επιβάλλονται αι υπό του άρθρ.11 του Ν.Δ. 420/1970 προβλεπόμεναι ποιναί. 3.Η ισχύς του παρόντος λήγει την 15ην Οκτωβρίου 1980. Η ισχύς του άνω Π.Δ. παρατάθηκε για δύο χρόνια αφότου έληξε με το Π.Δ. 980/7-21 Οκτ. 1980 (ΦΕΚ Α΄ 244). (Μετά τη σελ. 298,16242(δ) Σελ. 298,162421 Τεύχος 1185–Σελ. 77 Περιορισμοί  Αλιείας 13.Ζ.ε.33 13.Ζ.ε.33 Περιορισμοί  Αλιείας 34. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.491 της 16/24 Ιουν. 1978 (ΦΕΚ Α΄ 105) Περί της αλιείας δι’ υποβρυχίου τυφεκίου. Έχοντες υπ’ όψει: 1.Τας διατάξεις του άρθρ. 10 του Π.Δ. 420/70 περί Αλιευτικού Κώδικος. 2.Την υπ’ αριθ. 37/7.4.78 γνωμοδότησιν του Συμβουλίου Αλιείας. 3.Την υπ’ αριθ. 385/1978 γνωμοδότησιν του Συμβουλίου της Επικρατείας, προτάσει του επί της Γεωργίας Υπουργού, αποφασίζομεν: Άρθρον1.-1.Η αλιεία δι’ υποβρυχίου τυφεκίου (ψαροντούφεκο) δεν επιτρέπεται να ενεργήται δια της χρησιμοποιήσεως: α)Οιαδήποτε μορφής καταδυτικής συσκευής παροχής αέρος από σκάφους ή φορητής τοιαύτης. β)Υποβρυχίως φωτός, και γ)Δικτύων εις οιανδήποτε φάσιν της αλιείας. 2.Απαγορεύεται η αλιεία δι’ υποβρυχίου τυφεκίου ιχθύων βάρους μικροτέρου των 150 γραμμαρίων. 3.Απαγορεύεται εις τους αλιεύοντας δια του προαναφερθέντος μέσου να φέρουν επί του αλιευτικού σκάφους οιανδήποτε συσκευήν παροχής αέρος. 4.Εις τους αλιεύοντας κατά παράβασιν των θεσπιζομένων, δια του παρόντος, μέτρων επιβάλλονται αι κυρώσεις αι προβλεπόμεναι υπό του άρθρ. 11 του Ν.Δ. 420/1970. Άρθρ.2.-Από της ισχύος του παρόντος καταργείται το υπ’ αριθ. 447/1961 Β.Δ/γμα, «περί αλιείας δι’ υποβρυχίου τυφεκίου».